<classify> Chama cha Rais wa Algeria Abdelaziz Bouteflika kimekataa mpango wa Rais huyowa kutaka kuanzisha baraza la kitaifa lenye lengo la kuzima maandamano makubwaambayo yamekuwa yanafanyika kupinga uongozi wake. Msemaji wa chama hicho, FLN alieleza kupitia kituo cha televisheni kwambabaraza hilo halina maana tena kwa sababu litawahusisha wajumbe ambaohawakuchaguliwa, jambo ambalo linapingwa na waandamanaji. Msemaji huyo, Hocine Khaldoun amesema suluhisho la mgogoro wa kisiasa nchiniAlgeria litapatikana kwa kuchaguliwa Rais mwenye uwezo wa kuzungumza nawananchi. Kauli hiyo ni pigo jingine kwa Bouteflika mwenye umri wa miaka 82, ambayeameonekana hadharani kwa nadra tangu alipopata ugonjwa wa kiharusi mwaka 2013. Bouteflika alifuta uchaguzi uliokuwa ufanyike Aprili 18 na badala yakekalipendekeza kuundwa kwa kamati ya kitaifa yenye wawakilishi kutoka nyanjazote za jamii ili kutayarisha uchaguzi mpya.  <topic>: KIMATAIFA 